Hej

Jeg har en fyldningsdør ind til mit badeværelse i sæbebehandlet fyrretræ. Jeg overvejer at male kun den side der er inde i badeværelset, så den er bedre beskyttet i vådrummet. Kan jeg nøjes med kun at male den ene side af døren? Da træet jo arbejder, frygter jeg at det med tiden vil forringe resultatet eller ødelægge døren. Hvad tænker i? Tak for hjælpen. Mvh Signe


Kan jeg male den ene siden af døren, uden at den vrider sig?
Hej

Det er helt korrekt at træet arbejder, og det kan ikke helt udelukkes at der måske sker lidt vridning af døren. Men jeg vil nu mene at det vil være så minimalt at det ikke vil have den store betydning. Og opvejet med den ekstra beskyttelse, som døren vil have ude i det fugtige rum, mener jeg, at maling vil være en god ting.

